നെടുമുടി വേണുവിനു സ്മൃതിപ്പൂക്കള് കൊച്ചി: അന്തരിച്ച നടന് നെടുമുടി വേണുവിന് ആദരാഞ്ജലിയര്പ്പിച്ചു കൊച്ചിയിലെ സാംസ്കാരിക നായകര്. ചാവറ കള്ച്ചറല് സെന്ററില് നടന്ന അനുസ്മരണ സമ്മേളനത്തില് സംവിധായകന് മോഹന് സ്മൃതിദീപം തെളിയിച്ചു. ചാവറ ഡയറക്ടര് ഫാ. തോമസ് പുതുശേരി അധ്യക്ഷത വഹിച്ചു. കെസിബിസി ഡെപ്യൂട്ടി സെക്രട്ടറി ഫാ. ജേക്കബ് ജി. പാലയ്ക്കാപ്പിള്ളി, സംവിധായകന് ലാല്ജോസ്, മുന് മന്ത്രി ഡൊമിനിക് പ്രസന്റേഷന്, തിരക്കഥാകൃത്ത് ജോണ്പോള്, ആര്ട്ടിസ്റ്റ് ടി. കലാധരന്, ഫാ. അനില് ഫിലിപ്പ്, സി.ജി. രാജഗോപാല്, സംവിധായകന് ലാല്ജോസ്, ആര്ട്ടിസ്റ്റ് ടി. കലാധരന് തുടങ്ങിയവര് അനുസ്മരണം നടത്തി. മൂന്നു ദിവസത്തെ നെടുമുടിവേണു ഫിലിം ഫെസ്റ്റിവലിനും ഇന്നലെ തുടക്കമായി. വിടപറയും മുമ്ബേ, മിന്നാമിനുങ്ങിന്റെ നുറുങ്ങുവട്ടം, കള്ളന് പവിത്രന് എന്നീ സിനിമകളാണു പ്രദര്ശിപ്പിക്കുന്നത്.